**TYÖELÄMÄN JA AMMATILLISEN KORKEAKOULUTUKSEN VERKOSTON
(TAKKI-VERKOSTO) TYÖVALIOKUNNAN KOKOUS 1/ 2017**

Aika: Perjantai 21.4.2017 klo 8.15-9.33

Paikka: Eduskunnan lisärakennus

Läsnä: Kansanedustaja Aila Paloniemi, puheenjohtaja

Rehtori Tapio Huttula, Humanistinen ammattikorkeakoulu

Rehtori Vesa Taatila, Turun ammattikorkeakoulu

Asiantuntija Anniina Sippola, Suomen opiskelijakuntien liitto - SAMOK ry

Kehittämispäällikkö Tuomas Lappalainen, Karelia-ammattikorkeakoulu

Erityisasiantuntija Hannele Louhelainen, OAJ, sihteeri

**1 § Kokouksen avaus**

 Puheenjohtaja avasi kokouksen klo 8.15

**2 §** [**Rakenteellinen**](http://minedu.fi/artikkeli/-/asset_publisher/suomen-korkeakoulutukselle-ja-tutkimukselle-visio-2030) **kehittäminen**

**Laki Kevasta annetun lain 3 §:n muuttamisesta**

Ammattikorkeakoulujen henkilöstön eläkkeet turvataan lainmuutoksella. Ammattikorkeakouluosakeyhtiöillä, jotka ovat olleet Kevan jäsenyhteisöjä 1.4.2017 olisi jatkossakin oikeus pysyä Kevan jäsenyhteisössä aina vuoteen 2025 asti. Laki näyttäisi olevan menossa läpi sellaisenaan.

**Ammattikorkeakoululakiin ja yliopistolakiin ehdotetaan lisättäväksi muun muassa säännös korkeakoulujen välisen opetusyhteistyön mahdollisuuksien laajentamisesta. Hallituksen esitys / luonnos 11.4.2017**

Kokous kävi keskustelua siitä, miten nyt lausunnolla oleva lakien muutosesitys tulee vaikuttamaan ammattikorkeakoulujen toimintaan. Laki muutoksessa nähtiin paljon mahdollisuuksia muun muassa ulkomaisten korkeakoulujen kanssa tehtävään yhteistyöhön. Pelisäännöt siitä, miten yhteistyössä toimintaa, on saatava kirkkaaksi. Tampere3 yksi osa lainsisältö puhututti siinä, että lainsäädäntöä ei ole tehty kansallisella kärjellä, vaan alueellisella. Ammattikorkeakoulun asemaa ja roolia on avattu edelleen hyvin ohuesti asiaa käsittelevässä pykäläkohdassa.

Kokouksessa puhututti myös eri alueiden ammattikorkeakoulutuksen kehittämiseen liittyvät ajankohtaiset asiat kuten lisääntyvän yhteistyön tarve ja merkitys yliopistojen ja ammattikorkeakoulujen koulutusalojen välillä, tilajärjestelyt ja opetusyhteistyön toteutukset.

**3§                  Opiskelijavalintauudistuskatsaus**

**Metropolian vetämä hanke**

Metropoliahanke on kärkihankerahoituksella toimiva hanke. Kyseessä on ammattikorkeakoulujen opiskelijavalintojen kehittämiseen tähtäävä hanke. Kokous kuuli terveisit hankkeen etenemisestä. Asiaa seurataan ja palataan myöhemmin.

**Ministeriön asettaman työryhmän selvitys ammatillisten tutkintojen hyödyntämisestä korkeakoulujen opiskelijavalinnoissa**

Ammatillisen valinnat korkeakoulutukseen työryhmän raportti luovutetaan ensi viikolla ministerille. Ammatillisen reformin vaikutukset jatko-opintovalmiuksiin, valintojen vapauttaminen, korkeakoulujen avoimuus, ylioppilaskirjoitusten kehittäminen valtakunnalliseksi toisen asteen kokeeksi, elinikäisen oppimisen huomioon ottaminen valinnoissa ja yleissivistävien valmiuksien saaminen puhututtivat erityisesti kokouksessa. Opiskelijavalinnat liittyvät olennaisesti korkeakoulutuksen visio 2030 laadintaan. Lukion todistusten hyödyntämistä, ylioppilaskirjoitusten kehittämistä ja ammatillisen koulutuksen todistusvalintojen hyödyntämistä valinnoissa selvittäneiden työryhmien työn pohjalta on tarkoitus saada aikaan linjaukset korkeakoulujen opiskelijavalintoihin. Asiaa seurataan ja palataan myöhemmin.

**Muuta asiakohdassa**

Elinikäisen oppimisen mahdollisuuksia pohtiva työryhmä on asetettu ja toiminta on käynnistynyt. Asia otetaan seuraavaan kokoukseen asialistalle.

**4 § Hallituksen kevään kehysriihi - panokset korkeakoulutukseen ja TKI toimintaan**

Ammattikorkeakoulutuksen innovaatiotoiminnan rahoitusinstrumenttien ratkaisu antaa odottaa. Ammattikorkeakoulut toivovat pääomittamisen sijaan sellaisia panostuksia, jotka tuottaisivat nopeasti. Innovaatioseteliä toivotaan vakinaistettavaksi ja laajennettavaksi. Kokemukset kokeilusta ovat jo, että rahoitusmallilla on saatu ns. heti vaikutuksia aikaan. Rahoitusmekanismien on edellytettävä korkeakouluja yhä enemmän yhteistyöhön (yhdistelemisen maailmaan). Kokouksessa korostettiin, että alueiden on oltava ylpeitä korkeakoulukaupungista tai -kunnasta.

Hallituksen esitys alueiden kasvupalveluista on lausunnolla. Lausuntoaika päättyy 26.4. Kokouksessa todettiin, että on erittäin huolestuttavaa, ettei esityksessä olla otettu huomioon ammattikorkeakouluille lailla määrättyä alueellista palvelutehtävää.

Käydyn keskustelun pohjalta päätettiin asiasta valmistella Takki-verkoston työvaliokunnan kannanotto. Nostetaan esille yhteistyön merkitystä, amkien roolia aluekehitysorganisaationa, korkeakoulun merkitystä alueille ja tki-rahoitusinstrumenttien kehittämistä. Tapio Huttula ja Riitta Rissanen Arenesta valmistelevat kannanoton pohjan yhdessä Takki-verkoston puheenjohtajan Aila Paloniemen kanssa. Luonnos käytetään maanantaina 24.4. työvaliokunnan jäsenillä. Pyrkimys on saada kannanotto ulos keskiviikkona 26.4.

Liite: Linkki Arenen kannanottoon, joka jaettiin kokouksessa pöydälle. <http://www.arene.fi/fi/arene/ajankohtaista/ammattikorkeakoulujen-innovaatiorahoitusta-vahvistettava>

**5 § Muut ajankohtaiset asiat**

**Arene julkistaa 3.5.2017**  ”**Innovaatioita, kehittämistoimintaa ja tutkimusta – Kaikki kirjaimet käytössä ammattikorkeakoulujen TKI-toiminnassa” osana RAKe-selvityssarjaa**

Raportti luovutetaan mahdollisesti ensi viikolla ministerille, 3.5. on aiheesta Arenen seminaari ja 6.5 on raportin luovutus TIN:lle.

**Korkeakoulujen kevään yhteishakutilanne**

OPH ei tuota vertailutilastoja, joten vetovoimalukuja ei ole vielä tiedossa. Kuitenkaan ei näyttäisi olevan tapahtunut isoja heilahduksia ammattikorkeakoulujen välisten keskustelujen pohjalta asiaa tarkastellen. Kokous keskusteli opiskelijavalinnoista ja nuorten hakeutumisesta korkeakoulutukseen. Heikkosignaali on, että nuoret aikuiset siirtyvät monimuoto-opintoihin ja hakeutuvat yhä myöhemmin korkeakouluun varmistellen valintaansa alasta. Korkeakoulutetut ovat opintojensa aikana töissä.

**Takki-verkoston pyöreän pöydän keskustelu ti 9.5. klo 16 "Sote-uudistus ja ammattikorkeakoulut”**

Aluksi kehittämispäällikkö Tuomas Lappalainen Karelia-ammattikorkeakoulusta esitteli Siun sotea. Siun soten ja Karelian välillä on yhteistyösopimus, joka peruslähtökohta on osaamisen uudistaminen, koulutuksen varmistaminen maakunnassa ja sen vahvistaminen sekä tilojen yhteiskäyttöä. Yhteistyö on kasvattanut amkin työelämäyhteyttä uudelle asteelle, se on strateginen perusta ja vuorovaikutuksen tiiviys on noussut uudelle ulottuvuudelle, muun muassa uudet hankkeet suunnitellaan ja tehdään yhdessä. Siun soten Lape-hankkeen työntekijät ovat muuttaneet ammattikorkeakoulun tiloihin, työntekijät kulkevat rintarinnan ja asiat valuvat suoraan opetukseen. Seuraava yhteinen kehityskohde on tki-ympäristön ja kuntoutuksen kehittäminen. Kareliassa uutena uudistuvat hyvinvointipalvelut, mikä yhdistää useita aloja yhteen.

Kokous sai tilannekatsauksen tulevan pyöreän pöydän keskustelun ohjelman rakenteesta ja keskusteluun osallistujista. Asiasta käytiin vilkas keskustelu. Loput yhteydenotot osallistujiin tehdään ensi viikolla sihteeristön toimesta. Ohjelma laitetaan kutsuttaville osallistujien varmistuttua.

Tilaisuuden juontaa Aila Paloniemi ja Tapio Huttula vetää keskustelun yhteen. Tilaisuus on tarkoitettu ensisijaisesti työvaliokunnan jäsenille ja kutsuttaville ulkopuolisille asiantuntijoille. Kutsuun lisätään toive siitä, että kunkin puheenvuoro ovat valmiiksi mietitty.

**6 §                 Työvaliokunnan seuraava kokous**

Seuraavan kokouksen ajankohta sovitaan myöhemmin.

**7 §                 Kokouksen päättäminen**

 Puheenjohtaja päätti kokouksen klo 9.33.